Джордж Байрон
Ти падна, но ще бъдеш мил…

Превод от английски: Любен Любенов, Георги Ленков, —

chitanka.info

Ти падна, но ще бъдеш мил

        на родните си братя;

ще помнят, че си ги спасил

        с победата си свята,

че враговете съкрушил,

        им върна свободата!

Загина ти, ала смъртта

        не ще те завладее,

кръвта ти горда не в пръстта —

        в кръвта ни пламенее.

Затуй дордето там е тя,

        духът ти ще живее!

Пред твойто име в бой врагът

        от страх ще пребледнява

и химни ще обезсмъртят

        смъртта ти величава.

Не плачем, да не осквернят

        сълзите твойта слава!

1815

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.